CELEX: 62011CN0414
Language: hu
Date: 2011-08-08 00:00:00
Title: C-414/11. sz. ügy: A Protodikeio Athinon (Görögország) által 2011. augusztus 8-án benyújtott előzetes döntéshozatal iránti kérelem — Daiichi Sankyo Company Limited, Sanofi-Aventis Deutschland GmbH lontra DEMO, Anonimos Biomixaniki kai Emporiki Etairia Farmakon

8.10.2011   
            
            
               HU
            
            
               Az Európai Unió Hivatalos Lapja
            
            
               C 298/17
            
         A Protodikeio Athinon (Görögország) által 2011. augusztus 8-án benyújtott előzetes döntéshozatal iránti kérelem — Daiichi Sankyo Company Limited, Sanofi-Aventis Deutschland GmbH lontra DEMO, Anonimos Biomixaniki kai Emporiki Etairia Farmakon
   (C-414/11. sz. ügy)
   2011/C 298/30
   Az eljárás nyelve: görög
   
      A kérdést előterjesztő bíróság
   
   Protodikeio Athinon
   
      Az alapeljárás felei
   
   
      Felperesek: Daiichi Sankyo Company Limited, Sanofi-Aventis Deutschland GmbH
   
      Alperesek: DEMO, Anonimos Biomixaniki kai Emporiki Etairia Farmakon
   
      Az előzetes döntéshozatalra előterjesztett kérdések
   
   
               1.
            
            
               A TRIPS-megállapodás a szabadalmazható találmányok körét meghatározó 27. cikke olyan területnek tekinthető-e, amely elsődlegesen továbbra is a tagállamok hatáskörébe tartozik, és — igenlő válasz esetén — a tagállamok szabadon tulajdoníthatnak-e vagy sem közvetlen hatályt az említett rendelkezésnek, valamint hogy a nemzeti bíróság — a saját nemzeti szabályozásában meghatározott feltételek mellett — közvetlenül alkalmazhatja-e az említett rendelkezést?
            
         
               2.
            
            
               A TRIPS-megállapodás 27. cikke értelmében képezhetik-e szabadalom tárgyát azok a vegyipari és gyógyszeripari termékek, amelyek megfelelnek a tanúsítvány megszerzése feltételeinek, és — igenlő válasz esetén — ezek milyen szintű oltalmat élveznek?
            
         
               3
            
            
               A TRIPS-megállapodás 27. és 70. cikke értelmében kiterjed-e a TRIPS-megállapodás alkalmazásában bármely szabadalomra előírt oltalom azokra a szabadalmakra, amelyek az 1973. évi Müncheni Egyezmény 167. cikkének (2) bekezdésében meghatározott fenntartás hatálya alá tartoznak, és amelyek megadására 1992. február 7. előtt, azaz a megállapodás hatálybalépését megelőzően került sor, valamint amelyek gyógyszeripari termékekre vonatkozó találmányra vonatkoznak, tekintettel arra, hogy az oltalom a szóban forgó fenntartás miatt kizárólag a termékek előállítására szolgáló eljárásra terjed ki, és igenlő válasz esetén mi ezen oltalom tárgya és mekkora annak terjedelme; azaz az említett megállapodás hatálybalépését követően oltalmat élveznek-e e gyógyszeripari termékek vagy az oltalom továbbra is kizárólag az előállításukra szolgáló eljárásra terjed-e ki, illetve a tanúsítvány megszerzése iránti kérelem tartalma szerint különbséget kell-e tenni, azaz a szerint, hogy a találmány és az ahhoz kapcsolódó elvárások leírásából az derül ki, hogy a kérelem tárgya kezdettől fogva a termék, az annak előállítására szolgáló eljárás, avagy mindkettő oltalmának megszerzésére irányul?